***Doktor Mladen*** je jugoslovenski ratno-biografski film snimljen 1975.. godine u režiji Midhata Mutapdžića. Napravljen je po scenariju partizanskog vođe i narodnog heroja Radeta Bašića, a glavni lik, koga tumači Ljuba Tadić, je njegov suborac Mladen Stojanović, legendarni vođa partizana na Kozari.

Sadržaj filma
-------------

Doktor Mladen Stojanović lekar iz Prijedora, vođa pobunjenika na Kozari. Privukao je sebi i priličan broj seljaka iz okolnih mesta. Nakon pobede nad neprijateljima na Mrakovici 1941. godine, postaje heroj stanovništva. Organizovao je oružanu snagu od više hiljada ljudi. Kao najopasniji vođa, koji predvodi najveću i najjaču grupu, vrlo inteligentno i oprezno, trn je u oku okupatora.

O filmu
-------

Film je snimljen u znak sećanja na legendarnog doktora Mladena Stojanovića, organizatora ustanka na Kozari i narodnog heroja. Scenario za film napisao je Rade Bašić, general JNA i jedan od saboraca doktora Mladena. On je 1969. godine bio autor i istoimene knjige o životu doktora Mladena, koja je u velikoj meri poslužila kao podloga za scenario.

Iako je inspiracija za film bila stvarna ličnost i stvarni istorijski događaji, radnja filma je znatno izmenjena. Pored doktora Mladena, koga tumači Ljuba Tadić, u filmu se pojavljuje još nekoliko likova, koji su za podlogu imali stvarne likove. Lik Radovana Tadića, koga tumači Pavle Vuisić, inspirisan je Radom Radićem, najpre partizanom, a potom četnikom, koji je bio organizator ubistva doktora Mladena. Lik Staniše, koga tumači Ljubiša Samardžić, nastao je po uzoru na jednog od prvih kozaračkih partizana Vaskrsiju Marića, koji je poginuo avgusta 1941. godine. Takođe, u filmu se pojavljuje i likovi — Danica, koju tumači Vlasta Knezović i Omer, koga tumači Zvonimir Črnko. Inspiracija za ove likove bili su stvarne ličnosti — doktorka Danica Perović, koja je brinula o ranjenom doktoru Mladenu i Osman Karabegović, prvi politički komesar kozaračkih partizana.

Nagrade
-------

Film je bio prikazan na XXII Festivalu jugoslovenskog filma u Puli, od 26. jula do 2. avgusta 1975. godine, gde je dobio nekoliko nagrada:

* Zlatnu arenu za glavnu mušku ulogu — Ljuba Tadić
* Zlatna arena za sporednu mušku ulogu — Ljubiša Samardžić
* Srebrnu arenu za scenario — Rade Bašić

Uloge
-----

| Glumac | Uloga |
| --- | --- |
| Ljuba Tadić | Doktor Mladen Stojanović |
| Pavle Vuisić | Radovan Tadić |
| Ljubiša Samardžić | Staniša |
| Jelena Žigon | Anđa |
| Husein Čokić | Đuka |
| Zvonimir Črnko | Omer |
| Dušan Janićijević | Joža |
| Rastislav Jović | Enver |
| Rudi Alvađ | Jure Stipetić |
| Vlasta Knezović | Danica |
| Miloš Kandić | Prlja |
| Dušan Tadić | Španac |
| Ana Karić | Doktorova supruga |
| Vanja Drah | Nemački major |
| Zaim Muzaferija | Petar |
| Igor Galo | Raćan |
| Stole Aranđelović | Sveštenik |
| Zijah Sokolović | Huska |
| Dušan Vuisić | Sulja, cestar |
| Miroljub Lešo | Rade |
| Veljko Mandić | Crkvenjak |
| Uglješa Kojadinović | Ustaški satnik |
| Zoran Miljković | Četnički narednik |
| Gizela Vuković | Daničina majka |
| Ranko Gučevac | Ustaški vodnik |
| Vanja Albahari | Dido |
| Muhamed Čejvan | Sumnjičavi stari s crnom šubarom |
| Enver Džonlić | Nemački kapetan |
| Hajrudin Hadžikarić |  |
| Esad Kazanović |  |
| Mihajlo Mrvaljević | Turudija |
| Nevenka Sain |  |
| Marija Šekelez | Stanišina ženska |
| Jovan Stefanović | Jovo |
| Vlado Zeljković | Izbeglica |
| Mirjana Zoranović |  |
| Sead Blekić |  |
| Dobrica Agatanović |  |
| Spasoje Antonijević |  |
| Zlatan Martinčević |  |
| Olga Latinger |  |
| Milan Veljković |  |
| Dubravka Sibinović |  |
| Žiža Mazar |  |
| Nebojša Veljović | Radovanov sin |
| Zlata Kogelnik |  |
| Lucijan Latinger |  |
| Mirjana Zoranović |  |
| Zdenko Halupa |  |
| Pero Mojas |  |
| Boško Vlajić |  |

Spoljašnje veze
---------------

* *Doktor Mladen* na IMDb-u ()